Basa Bali

Basa Bali yéto sebuting basa Austronesia dari cabang Sundik wan labih spasifik dari anak cabang Bali-Sasak. Basa ngini tapanting dipandirakan di pulau Bali, pulau Lombok bahagian barat, wan saikit di hujung timur pulau Jawa.

Di Bali gin basa Bali ba'isi tingkatan panggunaannya, nang kaya ada nang disambat Bali Alus, Bali Madya wan Bali Kasar. Nang alus dipakai gasan bapandir biasa nang kaya dalam patamuan di tingkat desa adat, maminang babinian, atawa antara urang bakasta randah lawan bakasta labih tinggi. Nang madya dipakai di tingkat masyarakat panangah nang kaya pajabat lawan bawahannya, amunnya nang kasar dipakai bapandir ulih urang kalas randah nang kaya kaum sudra atawa antara bangsawan lawan pasuruhnya, Di Lombok basa Bali tapanting dipandirakan di parak kuta Mataram, amunnya di pulau Jawa basa Bali tapanting dipandirakan di sabagian desa di kabupatén Banyuwangi. Salain ngitu basa Osing, sabuting dialek Jawa khas Banyuwangi, menjumput jua banyak kata-kata dalam basa Bali. Nang kaya sabagai cuntuh kata osing nang ba'arti “kada” dijumput dari basa Bali tusing. Basa Bali dipandirakan ulih kurang labih 4 juta jiwa.

 Basa Austronesia